قرۃ العين حيدر

قرۃ العین حیدر، بھارت میں مقیم اردو کی ایک خاتون ناول نگار تھیں۔

 ابتدائی زندگی 
20 جنوری، 1927ء میں اتر پردیش کے شہر علی گڑھ میں پیدا ہوئیں۔ ان کے والد سجاد حیدر یلدرم اردو کے پہلے افسانہ نگار شمار کیے جاتے ہیں۔ ان کی والدہ نذر سجاد حیدر بھی معروف اردو ادیبہ تھیں۔ تقسیم ہند کے بعد قرۃ العین حیدر کا خاندان پاکستان چلا گیا۔ لیکن بعد میں انھوں نے بھارت آ کر رہنے کا فیصلہ کیا۔

 ادب 
قرۃالعین حیدر صرف ناول نگاری کے لیے ہی نہیں بلکہ اپنے افسانوں اور بعض مشہور تصانیف کے ترجموں کے لیے بھی جانی جاتی ہیں۔ ان کے مشہور ناولوں میں آگ کا دریا، آخرِ شب کے ہم سفر، میرے بھی صنم خانے، چاندنی بیگم اور کارِ جہاں دراز شامل ہیں۔

اندر پرستھ کالج دہلی سے تعلیم مکمل کرنے کے بعد وہ لکھنؤ چلی گئیں اور لکھنؤ یونیورسٹی میں داخلہ لیا۔ پھر ازابیلا تھبرن کالج میں بھی تعلیم حاصل کی اور 1947ء میں پاکستان چلی گئیں۔ اس کے بعد کچھ دن برطانیہ میں رہیں اور پھر 1960ء میں بھارت آ گئیں اور نوئیڈا منتقل ہونے سے قبل 20 برس ممبئی میں رہیں۔ نوئیڈا میں ہی ان کا انتقال ہوا۔ انھوں نے شادی نہیں کی۔

تقسیم ہند کے وقت وہ اپنے اہل خانہ کے ساتھ پاکستان چلی گئیں۔ 1959ء میں ان کا ناول آگ کا دریا منظر عام پر آیا جس پر پاکستان میں بہت ہنگامہ ہوا۔ اس کے فوراً بعد انھوں نے بھارت واپس منتقل ہو جانے کا فیصلہ کیا جہاں وہ بطور صحافی کام کرتی رہیں اور افسانے اور ناول بھی لکھتی رہیں۔ اس کے علاوہ انھوں نے ادبی تراجم بھی کیے۔ ان کی کتابوں کی تعداد 30 سے زیادہ ہے۔ انھوں نے 1964ء تا 1968ء ماہنامہ امپرنٹ کی ادارت کی اور السٹریٹیڈ ویکلی آف انڈیا میں اداریہ لکھتی رہیں۔ ان کی کتابیں انگریزی اور دیگر زبانوں میں ترجمہ ہوئی ہیں۔

 ناول 
ان کے سبھی ناولوں اور کہانیوں میں تقسیم ہند کا درد صاف نظر آتا ہے۔ ان کے دو ناولوں آگ کا دریا اور آخر شب کے ہم سفر کو اردو ادب کا شاہکار مانا جاتا ہے۔

آخرِ شب کے ہم سفر کے لیے 1989ء میں انھیں بھارت کے سب سے باوقار ادبی اعزاز گیان پیٹھ انعام سے بھی نوازا گیا جبکہ بھارتی حکومت نے انھیں 1985ء میں پدم شری اور 2005ء میں پدم بھوشن جیسے اعزازات بھی دیے۔

 شعور کی رو 
11 سال کی عمر سے ہی کہانیاں لکھنے والی قرۃ العین حیدر کو اردو ادب کی ورجینیا وولف کہا جاتا ہے۔ انھوں نے پہلی بار اردو ادب میں سٹریم آف کونشیئسنسرا تکنیک کا استعمال کیا تھا۔ اس تکنیک کے تحت کہانی ایک ہی وقت میں مختلف سمت میں چلتی ہے۔

 اعزازات 
انھیں ساہتیہ اکادمی اور گیان پیٹھ انعام کے اعزازات بھی مل چکے ہیں۔ ساہتیہ اکیڈمی اعزاز ان کے افسانوی مجموعہ پت جھڑ کی آواز پر 1967ء میں تفویض ہوا جبکہ گیان پیٹھ اعزاز 1989ء میں آخرِ شب کے ہم سفر پر دیا گیا تھا۔ انھیں پدم بھوشن اور گیان پیٹھ اعزازت سے بھی نوازا گیا ہے۔

 وفات 
ان کی وفات 21 اگست 2007ء کو نوئیڈا میں ہوئی اور جامعہ ملیہ اسلامیہ کے قبرستان میں مدفون ہوئیں۔

 تصانیف 
 آگ کا دریا
 آخرِ شب کے ہم سفر (گیان پیٹھ ایوارڈ یافتہ)
 میرے بھی صنم خانے
 چاندنی بیگم
 کارِ جہاں دراز ہے
 روشنی کی رفتار
 سفینۂ غمِ دل(1952ء)
 پت جھڑ کی آواز (ساہتیہ اکادمی ایوارڈ یافتہ)
 گردشِ رنگِ چمن
 چائے کے باغ
 دلربا
 اگلے جنم موہے بٹیا نہ کیجو
 فصل گل آئی یا اجل آئی (افسانوں کا مجموعہ)(1978ء)
 کوہ دماوند (ایران کے متعلق رپورتاژ)(1979ء)
 داستانِ عہد گل (مضامین اور انٹرویو
 قرۃالعین حیدر کی منتخب کہانیاں، نیشنل بک ٹڑست، نئی دہلی (1995ء)
 کفِ گل فروش (حصہ اول) (تصویری البم)(2004ء)
 کفِ گل فروش (حصہ دوم) (تصویری البم)(2004ء)

 مصنفہ پر لکھی گئیں کتابیں 
 قرۃالعین حیدر۔ ڈاکٹر ارتضیٰ کریم (1992ء)
 قرۃالعین حیدر اور ناول کا جدید فن، پروفیسر عبد السلام (1993ء)
 قرۃالعین حیدر کے خطوط ایک دوست کے نام۔ خالد حسین (2002ء)
 قرۃالعین حیدر۔ فن اور شخصیت۔ ہمایون ظفر زیدی، محفوظ عالم (2007ء)
 قرۃالعین حیدر کے افسانے۔ ایک تحقیقی و تنقیدی مطالعہ، پروفیسر رئیں فاطمہ (2020ء)
 Qurratulainhyder and the River of Fire by Rakshanda Jaleel ( 2011ء)
 مزید مطالعات 
 سجاد حیدر یلدرم
 ورجینیا وولف
 قرۃ العین طاہرہ

 حوالہ جات 

 بیرونی روابط 
 چند یادگار تصویریں
 جب عینی نے مجھے ڈانٹ لگائی۔۔۔
 سورج کو جھونکا ہوا کا بجھا گيا
 قرۃ العین، ایک گھنا درخت: شہریار
 قرۃ العین حیدر کی دوسری برسی پر
 قرۃالعین حیدر کے بارے میں لائبریری کانگریس میں

زمرہ:اتر پردیش کی مصنفات
زمرہ:اتر پردیش کی مصنفات
زمرہ:اتر پردیش کے ناول نگار
زمرہ:ادب اور تعلیم کے شعبے میں پدم بھوشن وصول کنندگان
زمرہ:ادب اور تعلیم کے شعبے میں پدم شری وصول کنندگان
زمرہ:اردو افسانہ نگار
زمرہ:اردو ناول نگار
زمرہ:اردو ناول نگار
زمرہ:بھارت کے اردو مصنفین
زمرہ:بھارت کے پاکستانی تارکین وطن
زمرہ:بھارتی افسانہ نگار خواتین
زمرہ:بھارتی خواتین ڈراما نگار اور ڈراما نویس
زمرہ:بھارتی خواتین مترجمین
زمرہ:بھارتی خواتین ناول نگار
زمرہ:بھارتی مسلم شخصیات
زمرہ:بیسویں صدی کی بھارتی مصنفات
زمرہ:بیسویں صدی کے بھارتی افسانہ نگار
زمرہ:بیسویں صدی کے بھارتی ڈراما نگار اور ڈراما نویس
زمرہ:بیسویں صدی کے بھارتی مترجمین
زمرہ:بیسویں صدی کے بھارتی مصنفین
زمرہ:بیسویں صدی کے ہندوستانی ناول نگار
زمرہ:پاکستانی خواتین مصنفین
زمرہ:پاکستانی خواتین ناول نگار
زمرہ:پاکستانی ڈراما نگار اور ڈراما نویس
زمرہ:جامعہ ملیہ اسلامیہ کا تدریسی عملہ
زمرہ:ساہتیہ اکیڈمی اعزاز یافتگان برائے اردو ادب
زمرہ:علی گڑھ کی شخصیات
زمرہ:گیان پیٹھ انعام وصول کنندگان
زمرہ:لکھنؤ کے مصنفین
زمرہ:لکھنؤ میں پیدا ہونے والی شخصیات
زمرہ:لکھنؤ یونیورسٹی کے فضلا
زمرہ:مہاجر شخصیات
زمرہ:مہاجر شخصیات
زمرہ:مہاجر نسل کی بھارتی شخصیات
زمرہ:1927ء کی پیدائشیں
زمرہ:2007ء کی وفیات

زمرہ:بیسویں صدی کے ہندوستانی مسلمان